கேள்வி: சுமதி என் சுந்தரி - தயாரிப்பு குறித்து விரிவாக சொல்லுங்கள்.
பதில்: இப்படத்தின் படப்பிடிப்பு முழுவதுமாக கொடைக்கானல் நடைபெற்றது. மேலும் கேரளம் தேக்கடியிலும் 20 நாட்கள் படப்பிடிப்பு நடைபெற்றது. ஒரு முக்கியமான காட்சிக்கு இரண்டு குதிரைகள் வேண்டும் என்று இயக்குநர் ராஜேந்திரன் விரும்பினார், ஆனால் இரண்டு குதிரைகளில் ஒன்று நோஞ்சானாக ஒல்லியாக இருப்பதைக் கண்டார். அது பின்பக்கமாகவே நடக்கக் கண்டார். சிவாஜி கணேசனின் தேதி கிடைப்பது கடினம் என்பதால் குதிரைக்காக படப்பிடிப்பை ஒத்திவைக்க வேண்டாம் என்று முடிவு செய்தார். நாகேஷ் நோஞ்சான் குதிரையில் சவாரி செய்தும், சிவாஜி கணேசன் நல்ல ஆரோக்கியமான குதிரையில் சவாரி செய்ததும் நகைச்சுவைக் காட்சியாக மாறியது.